## Møtebok/protokoll for Askim menighetsråd

|  |  |
| --- | --- |
| **Møtedato:** | 22. november 2022 |
| **Møtetid:** | Kl 18.00 |
| **Møtested:** | Bøndenes Hus |
| **Bønn:** | Espen Halvorsen |
|  |  |
|  |  |
|  |  |
|  |  |

**Til stede fra menighetsrådet:** Espen Halvorsen, Eva Witzøe, Ida Marie Nielsen, Marit Fredheim, Arne Lein, Magne Thorbjørnsen (sokneprest), Gunnlaug Brenne (kirkeverge)

**Forfall:** Thor Hals, Odd-Kenneth Sydengen, Ann-Christin Wøien, Markus Andre Hågensen

**Saksliste**

**MR-sak 63/2022 Godkjenning av innkalling og agenda**

*Saken gjelder:* Agenda og møteprotokoll er utsendt i forkant av møtet.

*Vedtak:* Agenda og møteprotokoller ble godkjent.

**MR-sak 64/2022 Orientering v/sokneprest – Status drift**

*Saken gjelder:* MR-medlemmene har fått tilsendt en skriftlig orientering fra soknepresten i forkant av møtet.

*Drøfting:* Magne kommenterte notatet og svarte på spørsmål. En 60% stilling innen trosopplæring står foreløpig ubesatt grunnet for få søkere, og det jobbes videre med dette. Det har meldt seg 64 konfirmanter, noe som er et normalt antall. MR ble bedt om å framsnakke G2-gudstjenestene og bibelundervisningen.

*Vedtak:* Orienteringen tas til etterretning.

**MR-sak 65/2022 Valg av leder og nestleder for 2023**

*Saken gjelder:* I henhold til gjeldende regelverk skal MR innen 1. januar hvert år velge leder og nestleder for det kommende driftsåret. Saken har vært drøftet i AU, og det innstilles på gjenvalg. Både Espen og Thor sier seg villig til dette.

*Vedtak:* Menighetsrådet gjenvelger Espen Halvorsen som leder og Thor Hals som nestleder for 2023.

**MR-sak 66/2022** **Budsjett 2023**

*Saken gjelder.* Utkast til menighetens budsjett ligger vedlagt. Dette er behandlet i AU, og det er gjort noen justeringer fra 2022. Det er veldig positivt at offer har kommet betraktelig opp i sum. Slik det ligger an nå, vil vi kunne runde 200.000 i inntekt på offer i 2022. Her er det i stor grad Vipps som utgjør økningen. På utgiftssiden setter vi opp en pot på kr 100.000 til å fornye lydanlegg i kirken og kapellet. FR har satt av kr 60.000 i bidrag til dette. Det jobbes med å få satt opp en innstilling på hva behovet er. En muntlig forespørsel ift hva som er gjort i Herland og Mysen indikerer et investeringsbehov i kirken på ca kr 200.000. Da kommer kapellet i tillegg. Her må MR benytte seg av mulighetene til å søke støtte fra stiftelser for å få dette på plass.

En annen endring er at vi har tatt inn både inntekter og utgifter knyttet til Grøtvedt menighetssenter. Dette for å synliggjøre at det ligger et overskudd på driften der.

 På investeringssiden er det i tillegg til det som allerede står i FR sin plan, behov for en oppgradering av kapellet. Dette gjelder både utvendig vedlikehold, og da av sørveggen spesielt, samt midler til oppgradering av sidebygget med møterom/tårnstua. Dette er rom som benyttes til både trosopplæring/barnearbeid og samtaler.

 Det er satt av midler i investeringsbudsjettet til videre maling innvendig i kirken. På forrige MR-møte ble det drøftet om vi her skulle be om at dette utsettes til fordel for at det anskaffes nye puter til kirkebenkene. Et annet argument for dette er at vi nå også kommer til å bytte ut de to fremste benkeradene med stoler. Disse stolene er malt og har trekk som står i stil til dagens farge på benkene. Utskiftingen er en prøveordning, og da tilsier det at vi godt kan vente med å male opp benker til en ser hva som blir den permanente løsningen.

*Drøfting:* Det er mindre utleie på Grøtvedt enn før koronaen, men den øker langsomt. Økonomien der er bra så lenge vi har inntekter fra Læringsverkstedet. De får ikke lov til å etablere seg på Løken fordi kommunen har bestemt at det skal være flere kommunale enn private barnehager. Så lenge Askim kirke eier Grøtvedt menighetssenter, må dette stå i vårt regnskap, men driften fortsetter i regi av FR. Vi har tidligere gjort vedtak om å jobbe med givertjeneste, og dette må tas tak i. Det arbeides med å skaffe oversikt over hva nytt lydanlegg i kirken og kapellet vil koste.

Oppgradering utvendig av veggen på kapellet ligger i vedlikeholdsplanen. Vinduene må det også gjøres noe med. Det ble opplyst at det i 2024 vil komme midler fra Riksantikvaren til slike tiltak. Rommene i sidebygget må også oppgraderes.

*Vedtak:* Budsjett for 2023 vedtas med følgende justeringer:

Teamet informeres om hva som har eget budsjett (diakoni, kor/musikk, kultur) og hvor stort dette er. Midlene brukes etter eget skjønn. Bidrag til Kirkekroa føres på diakoni. Ordningen gjelder fra 2023. I tillegg skal regnskapet for Grøtvedt menighetssenter føres som en del av Askim menighets regnskap fra 2023. Magne formidler dette videre til dem til angår.

 Vedtak om maling av benker i kirken omprioriteres til puter i benkene. Når det gjelder lydanlegg i kirke og kapell, ligger må de ansvarlige utarbeide søknader til aktuelle stiftelser. Innvendig solskjerming bak i kirken purres opp av kirkevergen.

**MR-sak 67/2022 Orientering fra siste møte i Fellesrådet – videre rundt organiseringsprinsippet**

*Saken gjelder:* Thor orienterer om vedtaket i FR. Når det gjelder organiseringsprinsippet, endres dette fra avdelingsorganisering til hovedsakelig teamorganisering. Kirkevergens stab beholdes, likeledes HR-leder. Dette settes i verk 01.01.23.

FR har også gjort et prinsippvedtak vedrørende plassering. Lokaler skal sikres ved å bygge på kirkekontoret i Askim. Størrelsen på utbyggingen utredes nærmere i samarbeid med Askim MR. FR må kunne finansiere låneopptak innenfor dagens økonomiske ramme. Lokale arbeidsstasjoner utbedres for Eidsberg, Hobøl og Spydeberg. Saksnotatet fra FR på denne saken vedlegges (Sak 48/2022)

*Drøfting:* Da Thor ikke var til stede, informerte Gunnlaug og Espen om vedtaket i FR. Gunnlaug fortalte at den nye ordningen skal totalt 1,7 årsverk som skal dekke daglig leder for fem menigheter. Gunnlaug blir daglig leder for Askim menighet. De ansatte sitter der de sitter nå og jobber administrativt. Når det gjelder lokalisering av FR-kontorene, må arbeidet med byggeplanene skje i nært samarbeid med Askim menighetsråd. Aller først må forhandlingene med OVF gjennomføres. Det må avklares hvem som skal stå som utbygger, byggets plassering osv. Antagelig vil hele 2023 gå til planlegging. Det kan bli nødvendig å bruke eksterne konsulenter. Hvis Askim menighet skal stå som byggherre, må det orienteres om dette på menighetens årsmøte. Askims egne behov for lokaliteter må inn i planene, og utforming av bygget diskuteres.

*Vedtak:* MR må velge representanter til en gruppe som kan diskutere spørsmål som vil komme opp i forbindelse med byggesaken slik at man kan komme fram til en formålstjenlig eiermodell. Saken følges opp fortløpende.

**MR-sak 68/2022 Oppfølging av saker fra tidligere møter**

*Saken gjelder:* Vi følger opp saker/vedtak fra MR-møtet 13.oktober samt vårt forrige møte i AU.

* Kirkevalget 2023
* Grøtvedt. Salg /utleie
* Grøtvedt. Dugnadsgruppe
* Juletrefest

*Drøfting:* Nominasjonskomiteen for kirkevalget består av Ann-Christin Wøien, Preben Hodt og Øyvind Woie. De kan ta med flere ved behov. Vi må sjekke med Åshild når kandidatnavnene må være klare, og vi må diskutere hvilken kompetanse vi trenger, hvem fra det «gamle» rådet som vil være med videre etc. MR kan gjøre vedtak om å redusere antall deltakere i rådet (fra åtte til seks?). Dette er en aktuell sak for årsmøtet 19. mars.

Når det gjelder Grøtvedt, vil vi fortsette med uforpliktende samtaler med Frikirken.

Vi avventer svar fra Odd-Kenneth vedrørende dugnadsgruppe.

Når det gjelder juletrefesten, ønsker ikke den gamle komiteen å stille opp igjen. Anne Kjersti er positiv, men vi trenger noen flere. Espen tar kontakt med noen. Hvis vi ikke får tak i mange nok, kan vi spørre den eritreiske menigheten.

*Vedtak:* Sakene følger opp videre.

**MR-sak 69/2022 Misjonsutvalgets innstilling nytt misjonsprosjekt**

*Saken gjelder:* Vedlagt ligger det referat fra siste møte i misjonsutvalget samt deres innstilling på nytt misjonsprosjekt for Askim menighet fra 2023.

*Drøfting:* Det ble poengtert at prosjektene gjelder hjelp til jødiske og palestinske kristne, ikke støtte til Israel eller Palestina, og det understrekes at dette er diakoni. Prosjektet inkluderer Ebenezerhjemmet i tillegg til storbymisjon og Immanuelkirken.Vi forplikter oss ikke på noe bestemt beløp. Hvis det oppstår kritikk, må vi tenke kommunikasjonsstrategi og be Åshild om råd.

*Vedtak:* Menighetsrådet følger innstillingen fra misjonsutvalget og vedtar at nytt misjonsprosjekt for Askim menighet fra 2023 skal være i regi av Den Norske Israelsmisjon og deres satsing på Ebenezerhjemmet, Immanuelkirken og storbymisjon.

**MR-sak 70/2022 Etablering av ny minnelund**

*Saken gjelder:* Vi har mottatt en informasjonsmail fra Asgeir Rønningen i IØKF med et forslag til en fremdriftsplan for etablering av ny minnelund ved Askim kirkegård. Her er det beskrevet hva MR har et spesielt ansvar for. Her er innstillingen fra AU at Thor Hals leder et lite utvalg som ser på dette. Thor tar kontakt med dem som jobber med kultur i kommunen.

*Drøfting:* I tillegg til dem som jobber med kultur i kommunen, kom det forslag om at Askim Historielag, Askim Bondelag, Bjørn Høie og Einar Bjorvand blir forespurt om å delta i dette arbeidet. Siden Thor hadde forfall til møtet, bes Marit videreformidle dette til Thor.

*Vedtak:* Thor leder en gruppe hvor bl.a. Einar Bjorvand er med. I tillegg til dem som jobber med kultur i kommunen, kan f.eks. Bjørn Høie, Askim Bondelag og Askim Historielag spørres om å bidra.

**MR-sak 71/2022 Gudstjenesteplan 1. halvår 2023**

*Saken gjelder:* Gudstjenesteutvalget har satt opp en plan for 1.halvår 2023. Sokneprest gir en kort orientering om denne.

*Drøfting:* Magne orienterte. Misjonssøndagen er flyttet. Det blir dåpslørdag 11. mars.

*Vedtak:* Menighetsrådet tar innstillingen fra gudstjenesteutvalget til etterretning og vedtar fremlagte gudstjenesteplan for 1.halvår 2023.

**MR-sak 72/2022** Årshjul MR 2023

*Saken gjelder:* Vedlagt ligger forslag til årshjul/møteplan for MR i 2023.

*Drøfting:* AU tar ansvar for møtet med Normisjon. Hele MR deltar i møtet med Stiftelsen Askim Prestegård. Det blir årsmøte 19. mars. Torsdag blir fast møtedag.

*Vedtak:* Årshjulet tas til orientering.

**MR-sak 73/2022 Innkomne saker/orienteringer/skriv**

*Saken gjelder:*

* Det er invitert til Thanksgiving på Grøtvedt menighetssenter fredag 25. november 2022. Oscar og Laurel står for arrangementet, men de trenger hjelp til å sette i stand, pynte, rydde og vaske.
* Søndag 27. november er det julespill i Askim

*Drøfting:* Ca. 20 personer er påmeldt til Thanksgiving på Grøtvedt. Når det gjelder julespillet, oppfordres MR til å delta og til å spre informasjonen om dette. Det samme gjelder andre aktiviteter i kirkens regi.

Møtet avsluttet kl. 20.45

Espen Halvorsen (sign.)

Leder i rådet

 Marit Fredheim

 Sekretær i rådet